**Pápakörnyéki Önkormányzatok**

**Feladatellátó Társulás**

**Elnökétől**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács**

**2013. december 5–i ülésének 1. napirendjéhez**

**Tárgy: Pápakörnyéki Önkormányzatok Feladatellátó Társulás (neve 2013. június 30-ig Pápai Többcélú Kistérségi Társulás) I-III negyedévi gazdálkodásáról szóló beszámoló.**

**Tisztelt Társulási Tanács!**

Az államháztartásról szóló 2011. évi CXCV. sz. törvény 87. § (1) bekezdése alapján a társulás gazdálkodásának háromnegyed éves helyzetéről az elnök tájékoztatja a Társulási Tanácsot.

A Pápakörnyéki Önkormányzatok Feladatellátó Társulás 2013. évi I-III. negyedévi gazdálkodásáról szóló tájékoztatót az előterjesztés 1., 1/a., 1/b., 2., 2/a., 2/b., 3., 3/a., 3/b., 4., 5., 5/a., 5/b. melléletei szerint nyújtom be a Tisztelt Társulási Tanácsnak.

**Bevételek alakulása:**

Az előterjesztés 1. melléklete tartalmazza a társulás teljesített bevételeit.

A törvényi változások miatt a társulás közvetlenül csak 2013. június 30-ig volt jogosult normatív támogatás igénylésére, így ott a beszámoló 100 %-os teljesítési mutatót tartalmaz.

A gesztor önkormányzattól átvett normatív bevételek 62 %-os aránya az eredeti költségvetési előirányzathoz képest időarányos, a módosított költségvetési előirányzathoz képest magasabb összegű és arányú normatív bevételt tartalmaz.

A módosított költségvetési bevételi előirányzatot már a tervezett normatíva lemondások figyelembe vételével terjesztettük a Társulási Tanács elé, így egész év távlatában normatíva többletbevétel nem keletkezik.

Ennek figyelembe vételével összességében megállapítható, hogy a társulás tervezett bevételei arányosan teljesültek.

Az előterjesztés 1/a melléklete tartalmazza a 2013. június 30. nappal megszüntetett munkaszervezet bevételeit jogcímenként, melyek a módosított költségvetési előirányzatokhoz képest 100 %-os teljesítést mutatnak.

Az előterjesztés 1/b. melléklete tartalmazza a 2013, július 1. nappal létrehozott Feladatellátó Intézmény teljesített bevételeit jogcímenként.

Az intézmény költségvetése lényegében 6 hónap időtartamra szól, így a mindösszesen 51 %-os bevételi előirányzat teljesítése időarányosnak tekinthető.

Jelentősebb elmaradás az intézményi működési bevételek vonatkozásában tapasztalható, 39 %-os teljesítéssel, azonban ez összefügg azzal, hogy a nyári időszak alatt történt a szabadságok kiadása, így ebben az időszakban átmenetileg csökkent a térítési díjjal terhelt szolgáltatásokat igénybe vevők száma is.

**Kiadások alakulása:**

Az előterjesztés 2. melléklete tartalmazza a Társulás teljesített kiadásait szakfeladatonként.

A kiadások vonatkozásában megállapítható, hogy az 71 %-os arányos teljesítést mutat a munkaszervezet I. félévi 100 %-os támogatását is figyelembe véve. Kirívó aránytalanságot a szakfeladatonkénti teljesítés sem tartalmaz.

Az előterjesztés 2/a. melléklete tartalmazza a 2013. június 30. nappal megszüntetett munkaszervezet teljesített kiadásait szakfeladatonként, ami a módosított költségvetési előirányzathoz képest 100 %-os teljesítést tartalmaz.

Az előterjesztés 2/b. melléklete tartalmazza a 2013. július 1. nappal létrehozott Feladatellátó Intézmény teljesített kiadásait szakfeladatonként.

Mindösszesen a kiadások teljesítése az időarányos szint alatt van, 47 %, ami alapvetően a takarékos gazdálkodás következménye.

Az előterjesztés 3. melléklete kiadási előirányzat-csoportonként mutatja be a Társulás háromnegyed éves költségvetési teljesítési adatait, melyek a 2. melléklettel azonos főösszeget és teljesítési szintet tartalmaznak.

A 3/a melléklet a Munkaszervezet, a 3/b melléklet a Feladatellátó Intézmény előirányzat-csoportok szerinti kiadási teljesítési adatait tartalmazza.

A Munkaszervezet esetében 100 %-os teljesítési szinttel, míg a Feladatellátó Intézmény estében 47 %-os teljesítési adattal, ami alapvetően a dologi kiadások alulteljesítése miatt következett be.

A 4. melléklet a Feladatellátó Társulás háromnegyed éves pénzeszközátadás teljesített adatait tartalmazza, melyek időarányosnak tekinthetők.

Az 5., 5/a., 5/b. melléklet a Társulás és intézményei pénzkészletének alakulását mutatják be:

a Társulás záró pénzkészlete: 9.704 e Ft,

a Munkaszervezet záró pénzkészlete: 0 e Ft,

a Feladatellátó Intézmény záró pénzkészlete: 2.547 e Ft

**Mindösszesen: 12.251 e Ft**

A Társulás és Intézménye pénzkészlete kapcsán azonban fontos megjegyezni, hogy a 2013. július 1-től tervezett normatív támogatás mértéke lényegesen alacsonyabb az első félévinek, így az év hátralevő részében a pénzkészlet nagyobb arányú felhasználásra kerül sor a működtetésben.

Kérem a Tisztelt Társulási Tanácsot, hogy az előterjesztést megtárgyalni, s azt a határozati javaslatnak megfelelően elfogadni szíveskedjék.

Takácsi, 2013. szeptember 2. **Kunszt Szabolcs**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**/2013. (XII. 5.) határozata**

A Pápakörnyéki Önkormányzatok Feladatellátó Társulás Társulási Tanácsa a Társulás 2013. I-III negyedéves gazdálkodásáról szóló beszámolót az előterjesztés szerinti tartalommal jóváhagyja.

Határidő: Folyamatos

Felelős: Elnök